A. D. 1918. N33 IX. 


, CURRENDA 


Nrus 5071. 


Pro usu Supremae Congregationis Sancti Officii singuli Ecclesiarum paro- 
chialium et filialium P. T. Rectores mediante suo Officio decanali Consistorio Nostro 
quamprimum referre velint. 

1. Quot matrimonia mixta unoquoque ex ultimis decem annis inita vel 
attentata fuerunt, sine ulla dispensatione eoram ministro haeretico vel ma- 
gistratu civili? 

2. An et quot in casibus praescriptae cautiones omissae vel denegatae 
fuerunt ? 

3. Quemnam, in ceteris, eiusmodi cautiones, eaque potissimum de universa 
prole in religione catholica educanda et de ministro haeretieo neque ante neque 
post matrimonium adeundo, exitum habuere £ 

4. Quinam, demum, praesertim post Decreti Ne temere promulgationem, 
in horum matrimoniorum celebratione ritus, quaenam solemnitates adhibentur? 
Celebrantur ne in ecclesia, adhibitis paramentis sacerdotalibus et sonitu organi, 
impertita annuli benedictione, addita concione hortatoria etc. etc. an non? 

P. T. DD. Decani relationes acceptas statim Nobis transmittere faveant. 

SUPREMA §. CONGREGATIO S. OFFICI. 


(SECTIO DE INDULGENTIIS). 


DECRETUM. 

INDULGENTIA IAM CONCESSA FIDELIBUS SE INVICEM SALUTANTIBUS PER 

INVOCATIONEM NOMINIS IESU, ETIAM MARIAE ADIECTO NOMINE MANET. 
Sunt, quos amor pius erga Beatissimam inter virgines sie delectat, ut Iesum 
nunquam commemorare queant, nisi glorioso comitante nomine Matris suae, 
corredemptricis nostrae, beatae Mariae. Laudabilis haec consuetudo ad illam 
extenditur invocationem, seu christianam salutationem, circa quam Decretum 
supremae H. S. Congregationis, die 27. martii 1913, datum est!). Equidem, pluribus 


1) Cfr. Curr. VII. ex a. 1913., pag. 62. 


in loeis salutantur christicolae his verbis: Zaudeiur lesus et Maria — Hodte . 
et semper. Ne pereant forte, quae pro sola datae sunt lesu nominis invocatione, 
Indulgentiae, istiusmodi in adiunctis, apud Ssmum D. N. D. Pium div. prov. 
Pp. X. die 96. mensis iunii 1918, in audientia R. P. D. Adsessori S. Officii 
impertita, supplicatum est, ut benigne concedere dignaretur, invicem salutantes 
sub invoeatione et laude ss. nominum Iesu et Mariae easdem lucrifacere indul- 
gentias, quas ss. nomen Iesu fantum laudantes. Sanctitas vero sua, has preces 
perlibenter suscipiens et gratiam extensionis concessit et praesens Decretum 
expediri iussit. Contrariis quibuseumque non obstantibus. 


M. CARD. RAMPOLLA. 


Ita. 
+ D. Archiep. Seleucien, Ads. S. O. 

S. CONGREGATIO DE PROPAGANDA FIDE 


PRO NEGOTIIS RITUS ORIENTALIS. 


DECRETUM. 


QUO STATUUNTUR MUTUAE RELATIONES DISCIPLINARES INTER EPISCOPOS LA- 
TINOS CANADENSES ET EPISCOPUM RUTHENUM ILLIUS REGIONIS, NEC NON INTER 
CLERUM ET FIDELES UTRIUSQUE RITUS. 


Fidelibus ruthenis in ragione Canadensi commorantibus superiore anno 
datus est Episcopus eiusdem ritus, qui ordinaria potestate eos regat ac gubernet. 
Ne autem propter diversitatem ritus ac disciplinae dissensiones oriantur inter 
fideles ruthenos et latinos, sacra Congregatio christiano Nomini Propagando 
praeposita pro negotiis Rituum Orientalium, in plenariis comitiis diei 11. huius 
mensis, omnibus rite ac mature perpensis, quae sequuntur, ad decennium sta- 
tuenda censuit ad relationes mutuas episcopi, presbyterorum ac populi rutheni 
ritus cum episcopis, presbyteris ac populo latini ritus illius regionis componendas. 


CAPUT I. 


De Episcopo rutheni ritus. 


Art. 1. Nominatio Episcopi rutheni ritus pro regione Canadensi Apostolicae 
Sedi est unice et omnino reservata. 

Art. 2. Episcopus rutheni ritus sub immediata huius Apostolicae Sedis 
iurisdictione ac potestate est. Plenam autem iurisdictionem ordinariam et perso- 
nalem exercet in omnes fideles rutheni ritus in regione Canadensi commorantes, 
sub dependentia tantum R. P. D. Delegati Apostolici pro tempore. 

Art. 3. Eidem ius ac potestas competit regendi ac gubernandi gregem 
suum, ae leges et statuta condendi in iis, quae iuri communi non adversantur. 

Ipsius insuper munus erit vigilare, ut tum doctrina et boni mores, tum ritus 
et disciplina Ecclesiae Orientalis catholicae integre custodiantur. 

Art. 4. Episcopus missiones ruthenas frequenter et regulariter visitare 
districte tenetur, ut gregem sibi concreditum apprime cognoscat, eaque omnia, 
quae ad spirituale eius bonum attinent, melius provideat. Ad quod facilius 
assequendum utile erit universum territorium Canadense in regiones dividere, 
prout melius in Domino iudieaverit, quarum unaquaeque successive visitetur, 
ita ut unoquoque saltem quinquennio omnes missiones ruthenae episcopali 
subsint visitationi. 

Art. 5. In visitatione rationes ab unoquoque rectore missionis exposcet 
administrationis bonorum missionis eiusdem, curabitque, ne rector nomine et 
jure proprio ea retineat, pro quorum acquisitione fideles quovis modo subsidia 
contulerint. Ut autem securitati bonorum temporalium ecclesiarum summa cum 
diligentia prospiciatur, eiusdem erit, audito in pertractandis negotiis virorum 
peritorum consilio, eas tituli possessionis formas adhibere, omnesque praescrip- 
liones servare, quae civilibus legibus singulorum locorum respondeant, quaeque 
ecclesiasticorum bonorum administrationi, conservationi, ac tutae transmissioni 
faveant. 

Art. 6. Controversiae, si quae exoriantur inter Episcopum rutheni ritus 
et episcopos latini ritus Canadenses, deferantur in devolutivo tantum ad Dele- 
gatum Apostolicum Canadensis regionis, salva, item in devolutivo, appellatione 
ad Apostolicam Sedem. 

Art. 7. Ordinaria residentia Episcopi rutheni ritus erit in urbe Winnipeg. 

Art. 8. Ad constituendam annuam stipem pro substentatione Episcopi, 
donee redditus stabiles habeantur, concurrere debent singulae ruthenae com- 
munitates, eidem solvendo, ad instar cathedratici, annuam praestationem certam 
et moderatam, ab ipso secundum aequitatem determinandam. 

Art. 9. Episcopus quinto quoque anno plenam et accurratam relationem 
de statu personali, morali ac materiali missionum proprii ritus exhibeat Delegato 
Apostolico, qui eam transmittet ad S. Congregationem de Propaganda Fide pro 
negotiis Ritus Orientalis; atque iuxta morem apud episcopos Canadensis regionis 
inductum, singulis saltem decenniis ad sacra Apostolorum limina accedat, ut 
obsequium et obedientiam suam Pontifiei Summo praestet, eique rationem reddat 
de pastoralis muneris implemento, deque omnibus, quae ad ecclesiae suae statum 
et cleri populique mores ae disciplinam, animarumque sibi concreditarum salutem 
pertinent. 


CAPUT II. 


De Clero rutheno. 


Art. 10. Cum nondum habeantur sacerdotes rutheni, qui vel nati, vel saltem 
educati sint in regione Canadensi, Episcopus rutheni ritus, praevia intelligentia 
cum Delegato Apostolico, omni studio curet, ut Seniinarium pro clericis ruthenis 
in Canada educandis quantocius instituatur. Interim vero clerici rutheni in 


Seminaria latinorum de consensu Ordinarii admittantur. Sed nonnisi, qui se 
coelibatum perpetuo servaturos coram Episcopo promiserint, in Seminarium 
sive nune sive in posterum admittantur; et nonnisi caelibes ad sacros ordines 
in regione Canadensi exercendos, promoveri poterunt. 

Art. 11. Ad sacrum ministerium exercendum apud fideles rutheni ritus non 
admittantur sacerdotes, nisi sint caelibes vel saltem vidui et absque liberis, 
integri vita, zelo ac pietate praediti, sufficienter eruditi, lucri non cupidi et 
a politieis factionibus alieni. 

Art. 19. Antequam habeatur numerus sufficiens presbyterorum ruthenorum, 
qui in Canadensi regione educati fuerint, si providenda occurrat de suo rectore 
aliqua missio ruthenorum vel vacans vel noviter erecta, Episcopus rutheni 
ritus idoneum sacerdotem caelibem vel saltem viduum postulet ab episcopis 
ruthenis vel Galitiae vel Hungariae per tramitem S. Congregationis de Propa- 
gauda Fide pro negotiis Ritus Orientalis. Illi vero sacerdoti sive uxorato, sive 
viduo, sive caelebi, qui proprio marte, neque ab Episcopo rutheno vocatus, 
neque a S. Congregatione missus, illuc perrexerit, Episcopus ruthenus nullas 
concedere potest facultates, sive celebrandi Sacrum, sive administrandi sacra- 
menta, sive munia ecclesiastica quomodocumque obeundi. 

Art. 13. Sacerdoti ex Europa mittendo praedieta S. Congregatio tradet 
documentum, quo ipsi concedatur facultas ad assumendam spiritualem curam 
fidelium rutheni ritus sub dependentia Ordinarii rutheni Canadensis. 

Art. 14, Quilibet ruthenus saeerdos ex Europa proveniens et in Canadensi 
regione commorans pro fidelium rutheni ritus spirituali cura, semper manebit 
incardinatus dioecesi originis; attamen Episcopus ruthenus originis, iurisdictionem 
suam in eum nullimode exercebit, quoadusque ipse in Canada commorabitur: 
omnino ef unice pendeat a iurisdictione Episcopi rutheni Canadensis. 

In patriam autem supradieti sacerdotes redire aut revocari nequeant absque 
expressa licentia Ordinarii Canadensis, in scriptis concedenda. 

Art. 15. Laici rutheni, cuiuscumque originis ae domicilii fuerint, qui sacros 
Ordines in Canada suscipere cupient, sub omnimoda iurisdictione manebunt 
Episcopi rutheni Canadensis, in cuius manus iuramentum missionis seu stabi- 
litatis ad inserviendum in territorio emittent. 

Art. 16. Omnes rectores missionum ruthenarum Canadensis dominii sunt 
amovibiles ad nutum Ordinarii rutheni. Amoveri autem non poterunt absque 
causis gravibus et iustis. 

Art. 17. Datur tamen facultas presbytero amoto, appellationem interponendi, 
in devolutivo, contra decretum remotionis ad Tribunal Delegati Apostolici, qui 
intra tres menses a die appellationis causam definire curabit, salvo semper iure 
recursus ad Sanctam Sedem, item in devolutivo. 

Art. 18. Sustentationi sacerdotis providebit Episcopus, salarium eidem 
adsignando assumendum ex omnium eeclesiae proventuum massa seu cumulo. 

Art. 19. Iura stolae et emolumenta sacri ministerii in singulis missionibus 
determinanda sunt ab Ordinario rutheno iuxta probatas diversorum locorum 
consuetudines. Ea tamen privato arbitrio extendere ad sacras functiones a taxa 


immunes, aut illa ultra taxam determinatam exigere, omnino vetitum est. Caveant 
insuper sacerdotes rutheni, ne iura illa a vere pauperibus exigant; ae omnino 
vetitum est ea extorquere sub comminatione dilationis baptismi vel benedictionis 
matrimonii, aut fidelem solvendi incapacem excludere a quacumque sacra 
funetione. 

Art. 20. Sacerdotes latini ritus, qui a S. Congregatione de Propaganda 
Fide facultatem obtinuerunt transeundi ad ritum ruthenum in auxilium Episcopi 
rutheni pro spirituali adsistentia fidelium ruthenorum, quoadusque in ritu rutheno 
permanebunt, unice et omnino sub iurisdictione Episcopi rutheni erunt. Sacra 
Congregatio autem vehementer hortatur episcopos latinos Canadenses clero 
locupletiores, ut Episcopo rutheno in animarum bonum aliquot sacerdotes ad 
tempus concedant, si ab eodem requirantur. 

Art. 21, Si qui vero sunt sacerdotes regulares, qui íransitum ad ritum 
ruthenum obtinuerunt, ipsi in his, quae ad vitam religiosam spectant, a propriis 
superioribus regularibus; in his vero, quae ad curam animarum et ritum ruthenum 
pertinent, ab Episeopo rutheno dependent. 

Art. 22. Episcopus ruthenus nonnisi in clerum et populum ruthenum iuris- 
dietionem suam exerceat; si tamen aliquo in loeo existant fideles rutheni ritus 
in eoque nondum sit missio ruthena coastituta, aut nullus adsit presbyter eiusdem 
ritus, poterit tunc iurisdictionem suam in fideles ruthenos presbytero latino 
loci communicare, certiorato Ordinario. 

Art. 28. Poterunt insuper episcopi latini Canadenses, certiorato Episcopo 
rutheno, iurisdictionem dare presbyteris ruthenis illis in locis, in quibus fideles 
latini ritus adsunt sibi subditi, sed nullus adest presbyter latinus, qui curam 
eorum gerere queat. 


CAPUT III. 


De fidelibus ruthenis. 


Art. 94. Fideles rutheni iis in locis, in quibus nulla ecclesia nec sacerdos 
proprii ritus babeatur, ritui iatino sese conformare valebunt; eisque eadem 
facultas conceditur etiam, ubi propter longinquitatem ecclesiae suae non eam 
possint nisi cum gravi incommodo adire, quin tamen ex hoe ritus mutatio 
inducatur. 

Art. 95. Transitus a ritu rutheno ad latinum laicis ruthenis, qui verum 
et stabile domicilium in regione Oanadensi constituerint, concedi nequit nisi 
a S. Congregatione de Propaganda Fide pro negotiis Ritus Orientalis, gravibus 
et iustis intervenientibus eausis ab ipsa S. Congregatione cognoscendis, audito 
Episcopo rutheno Canadensi. 

Art. 26. Si vero contingant, ut hi quandoque in Patriam revertantur, tune, 
etsi ex pontificio rescripto ritum latinum susceperint, licebit eis, Apostolica Sede 
exorata, ad pristinum ruthenum ritum redire. 

Art. 27. Non lieet missionariis latinis, sub poenis ab Apostolica Sede de- 
cernendis, quempiam ruthenum ad latinum ritum amplectendum inducere. 

Art. 28. Fideles rutheni, etiam in locis, in quibus adest presbyter rutheni 
ritus, apud sacerdotem latinum ab Ordinario loei adprobatum peccata sua con- 
fiteri et beneficium sacramentalis absolutionis valide et lieite obtinere possunt 
E converso fideles latini peccata sua confiteri possunt apud sacerdotem ruthenum 
ab episcopo suo adprobatum, in locis, in quibus adest missio aut ecclesia rutheni 
ritus. Presbyteri vero rutheni absolvere non poterunt fideles latini ritus a censuris 
et a casibus reservatis in dioecesi latina, in qua sacrum ministerium exercent, 
absque venia Ordinarii latini, Vicissim idem dicatur de presbyteris latinis quoad 
censuras ef reservationes statutas ab Episcopo rutheno. 

Art. 29. Omnibus fidelibus cuiusque ritus datur facultas, ut, pietatis causa, 
sacramentum eucharisticum quolibet ritu confectum suscipiant; ae insuper, ubi 
necessitas urgeat nec sacerdos diversi ritus adsit, licebit sacerdoti rutheno 
ministrare Eucharistiam consecratam in azymo; et vicissim sacerdoti latino 
ministrare in fermentato; at suum quisque ritum in ministrando servabit. 

Art. 80. Quisque fidelium praecepto Communionis paschalis ita satisfaciet, 
si eam suo ritu et quidem a parocho suo accipiat. 

Art. 31. Sanetum Viaticum moribundis ritu proprio e manibus proprii 
parochi accipiendum est; sed, urgente necessitate, fas esto a sacerdote quolibet 
illud accipere; qui tamen ritu suo ministrabit. 

Art. 32. Funerum celebratio ac emolumentorum perceptio in familiis mixti 
ritus, ad parochum illius ritus pertineant, ad quem defunctus pertinebat. 

Art. 38. Ad vitanda gravia incommoda, quae inde ruthenis evenire possent, 
facultas eis fit dies festos et ieiunia observandi iuxta consuetudinem locorum, 
in quibus degunt. Attamen diebus dominicis et festis in utroque ritu in eamdem 
diem incidentibus, sacrae liturgiae in ecclesia sui ritus, si in loco existat, rutheni 
interesse tenentur. 


CAPUT IV. 


De matrimoniis inter fideles misti ritus. 


Art. 34. Matrimonia inter catholicos ruthenos et latinos non prohibentur; 
sed ad vitanda incommoda, quae ex rituum diversitate in familiis evenire solent, 
uxor, durante matrimonio, ritum viri sequi potest, quin ex hoc sui nativi ritus 
mutatio inducatur. 

Art. 35. Soluto matrimonio, mulier proprium ritum originis resumere valet. 

Art. 36. Matrimonia tum inter fideles mixti ritus, tum inter fideles ruthenos, 
servata forma decreti Ne temere contrahi debent. 

Art. 37. Attamen matrimonia mixti ritus in ritu viri et ab eiusdem parocho 
erunt benedicenda. 

Art. 38. Dispensationes matrimoniales in matrimoniis mixti ritus, si quae 
sint dandae vel petendae, dentur et petantur ab episcopo sponsae. 

Art. 39. Nati in regione Canadensi ex parentibus diversi ritus, ritu patris 
sunt baptizandi; proles enim sequi omnino debet patris ritum. 


Art. 40. Baptismus in alieno ritu ob gravem necessitatem susceptus, cum 
nimirum infans morti proximus esset vel natus esset in loco, in quo tempore 
nativitatis parochus proprius patris non aderat, ritus mutationem non inducit. 

Art. 41. Infantes ad eius parochi iurisdictionem pertinent, cuius ritus est 
eorum pater. 

Haec autem omnia Ssmus Dnus noster Pius div. prov. Papa X. in audientia 
diei 13. augusti vert. anni, referente infrascripto huius sacrae Congregationis 
Secretario, rata habuit ae confirmavit, praesensque decretum edi iussit. Contrariis 
quibuscumque non obstantibus. 


Datum Romae, ex aedibus huius S. Congregationis, die 18. augusti anno 1913. 


feodis FR. H. M. CARD. GOTTI, Praefectus. 
Hieronymus Rolleri, Secretarius. 


S. CONGREGATIO RITUUM. 


DECRETUM 


DE VIGILIIS AD RELIQUIAS MARTYRUM PERSOLVENDIS IN NOCTE ANTE 
DEDICATIONEM ECCLESIAE. 


Sacrorum Rituum Congregationi sequens quaestio, pro opportuna solutione, 
proposita fuit; nimirum: 

Iuxta Pontificale Romanum tit. de ecclesiae dedicatione seu consecratione, 
celebrandae sunt vigiliae ante Reliquias sanctorum Martyrum, quae in altari 
consecrando includentur; et canendi Nocturni et Matutinae Laudes in honorem 
eorundem sanctorum; quaeritur: 

Nocturni et Laudes in casu sumendine sunt e novo Psalterio Breviarii 
Romani per dies hebdomadae disposito; an e Communi plurimorum martyrum; 
et quo ritu canendi ? 

Et sacra Rituum Congregatio, audito Commissionis Liturgicae suffragio, 
propositae quaestioni ita respondendum censuit: »In casu vigiliae persolvantur 
cum Matutino trium nocturnorum et Laudibus de Communi plurimorum mar- 
tyrum, sub ritu duplici, cum Oratione de TII. loco Deus qui nos, omisso verbo 
annua, et nominibus reticitis, iuxta decretum n. 2886. Cenomanen., 14. iunii 1845«. 

Atque ita rescripsit ac declaravit. Die 18. Augusti 1913. 


FR. S. CARD. MARTINELLI, Praefectus. 
L. f 8. 
t Petrus La Fontaine, Ep. Charyst, Secretarius. 


L. 4378. 
Lokacya kapitałów majątku kościelnego w kasach oszczędności. 


C. k. Ministerstwo wyznań i oświecenia reskryptem z dnia 25. stycznia 1913. 
1. 55669/12., komunikowanym reskryptem ce. k. Namiestnictwa z dnia 14. lipca 1913. 
L XI. a. 934/1, oznajmiło, że postanowienia ustawy z dnia 15. września 1909 
(Dz. u. p. Nr. 198), w sprawie lokowania w kasach oszczędności i w e. k. Urzędzie 
pocztowych kas oszczędności pieniędzy małoletnich i osób pod opieką zostających, 
o tyle rozszerzyły istniejące na podstawie patentu cesarskiego z dnia 9. sierpnia 
1854 r. (Dz. u. p. Nr. 208) ograniczenia co do wysokości lokacyi w kasach 
oszczędności wkładek podmiotów majątku kościelnego, że najwyższą dopusz- 
czalną wysokość dla tego rodzaju wkładek w istniejących za zezwoleniem 
publieznem austryackich kasach oszczędności ustanowiono w $ 1. powołanej 
ustawy na 3000 K. 

Wobec tego powołane postanowienie ustawy z 15. września 1909 (Dz. u. 
p. Nr. 198) ma wejść w zastosowanie w miejsce obowiązującego dotychczas 
przepisu $ 194. punkt 5. patentu cesarskiego z dnia 9. sierpnia 1854 (Dz. u. p. 
Nr. 208), przy lokowaniu majątku kościelnego i plebańskiego jakoteż majątku 
zakładów kościelnych 1). 


L. 4103. 
Gażyści i żolnierze zajęci przy państwowych stadninach 


zostali z dniem 15. października 1912. przeniesieni do obrony krajowej i dlatego 
od tego dnia podlegają jurysdykcyi duchowieństwa parafialnego, a nie jurysdykcyi 
duszpasterzy wojskowych. 

O tem zawiadamiamy P. T. Duchowieństwo parafialne na skutek pisma 
X. Bpa polowego z dnia 8. października 1912. 1. 6012. i 15. sierpnia 1918. 1. 388. 
okólnika c. i k. Ministerstwa wojny z dnia 6. października 1912. 1. 1898 prez,, 
komunikowanego przez e. i k. superyorat polowy w Krakowie pismem z dnia 
25. stycznia 1918, 1. 76. 


1) Przepis ten pozwalał na lokowanie tego rodzaju kapitałów w kasach oszczędności tylko 
do wysokości 1050 koron. 


Z KONSYSTORZA BISKUPIEGO. 


W Tarnowie, dnia l5. września 1918. 


Ks. Dr Władysław Mysor f Leon 
Kanclerz. Biskup 


Nakładem Kleru Dyecezalnego. Z Drukarni Zygmunta Jelenia w "Tarnowie. 


